Diari Oficial de la Generalitat Valenciana


Sumari del DOGV 4275, del 20-06-2002 (2002/6484)

Informació pública de l'aprovació inicial del projecte d'expropiacions dels terrenys compresos en el pla especial per a patrimoni municipal del sòl per a via de comunicació entre L'Alcora i la CV-160 (Accés a Sant Joan de Moró).
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4275

Data del DOGV
:   20-06-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/6484


Organisme emissor
:   Ajuntament de l'Alcora

Tipus de document
:   Anunci

Informació pública de l'aprovació inicial del projecte d'expropiacions dels terrenys compresos en el pla especial per a patrimoni municipal del sòl per a via de comunicació entre L'Alcora i la CV-160 (Accés a Sant Joan de Moró). [2002/F6484]
  
Havent-se iniciat l'expedient d'expropiació forçosa per a l'ocupació dels béns i drets que es diran, necessaris per a la realització de les obres de la nova carretera L'Alcora-Sant Joan de Moró entre la CV-160 i la CV-16, el projecte tècnic de les quals va ser aprovat per la corporació en la sessió extraordinària de 18 de maig de 2000 i declarat d'utilitat pública pel pla especial per a patrimoni municipal del sòl per a via de comunicació entre L'Alcora-Sant Joan de Moró entre la CV-160 i la CV-16, aprovat definitivament per la Comissió Territorial d'Urbanisme de Castelló en la sessió de 29 de febrer de 2000, es fa pública la relació de propietaris i béns afectats pel projecte d'expropiació esmentat al terme municipal de l'Alcora, d'acord amb el que s'establix en l'article 201.1 del Reial Decret 3.288/1978, de 25 d'agost, pel qual s'aprova el Reglament de Gestió Urbanística, perquè en el termini d'un mes, comptat a partir del dia següent a la inserció d'este edicte en el Butlletí Oficial de la Província de Castelló i en el Diari Oficial de la Generalitat Valenciana, els interessats puguen formular les observacions i reclamacions que estimen convenients, en particular pel que fa a la titularitat o valoració dels respectius drets, i aporten totes les dades que permeten la rectificació de les possibles errades que es consideren comeses en la relació feta pública.
  
Simultàniament, en compliment del que requerix la disposició addicional sisena de la Llei Valenciana 6/1994, de 15 de novembre, Reguladora de l'Activitat Urbanística, en relació amb la disposició addicional quarta de la Llei 4/1992, de 5 de juny, de la Generalitat Valenciana, sobre sòl no urbanitzable, se sotmet a informació pública el conveni urbanístic que adjunta com a document annex al projecte d'expropiació indicat més amunt i que podran subscriure els propietaris afectats pel projecte d'expropiació que estiguen interessats i l'Ajuntament de l'Alcora, en el qual es reconeix el dret dels propietaris afectats per l'expropiació a exercir el dret de reversió dels aprofitaments urbanístics que es puguen generar en els terrenys objecte del projecte d'expropiació en cas de produir-se un augment d'aprofitament en estos com a conseqüència d'una modificació del Pla General d'Ordenació Urbana que reclassifique estos terrenys de no urbanitzables a urbanitzables.
  
El projecte d'expropiació i el conveni urbanístic annex han sigut aprovats inicialment pel Ple en la sessió extraordinària de 28 de maig de 2002.